Emblemo de Nacia Legado
Legado de *Sinjoro Tadeo*, Lodzo 2012
**Nacia Legado** (pole: *Narodowe Czytanie*) estas pola socia kampanjo populariganta konatecon de la nacia literaturo, en kiu ampleksaj fragmentoj de la verkoj estas publike legataj, ankaŭ en amaskomunikiloj; komencita en 2012.

Historio
--------

La kampanjo estis komencita en 2012 okaze de 200-jariĝo de Dua Pola Milito kaj franca invado al Rusio de Napoleono Bonaparte, dum kiu okazis priskribita en *Sinjoro Tadeo* de Adam Mickiewicz la lasta armita posedopreno en Litovio. Organizita de prezidanto de Pollando Bronisław Komorowski, laŭ ideo de Agnieszka Celeda, estinta vicdirektorino de TVP Kultura. Oni deziris, ke la nacia literaturo estu objekto de ne nur lerneja legado, sed ankaŭ ĉeesta en la socia vivo. La publika legado okazis en dekoj da lokoj kun partopreno de aŭskultantoj.

En 2013 partoprenis jam loĝantoj de pli ol 700 lokoj. Prezidenta kancelario preparis specialan stampon kaj afiŝon de Piotr Młodożeniec. 

La tria legado okazis jam en pli ol 1500 lokoj.

La kvara en 2015 okazis sub patroneco de prezidenta paro Andrzej Duda kaj Agata Kornhauser-Duda. Oni preparis pli mallongan adapton de la romano. Krom stampo kaj afiŝo aperis reklambendoj. Partoprenis pli ol 1600 lokoj.

Nacia Legado en Esperanto
-------------------------

Kovrilo de *Antaŭprintempo* eldonita en Esperanto de Bjalistoka Esperanto-Societo en 2018
Ĉiujare la Nacian Legadon partoprenas Bjalistoka Esperanto-Societo, kiu okazigas renkontiĝojn dediĉitajn al la verkoj. La asocio eldonis libroforme en Esperanto-tradukoj La Pupon (2016, trad. Tomasz Chmielik, fragmentoj legataj en 2015 dum la Nacia Legado), reeldonis Quo vadis? kunlabore kun Podlaĥia Libraro (2016, trad. Lidja Zamenhof), Antaŭprintempon (2018, trad. Tomasz Chmielik) kaj *Ok Novelojn* (2019, pluraj tradukintoj). La 5-an de septembro 2020 en Centro Ludoviko Zamenhof Bjalistoka Esperanto-Societo prezentis *Baladinan* de Juliusz Słowacki en Esperanto-traduko de Lidia Ligęza. Pri la iniciato de bjalistokaj esperantistoj raportis lokaj kaj landaj amasinformiloj, kaj ĉiujare la Esperanto-tradukoj legas esperantistoj en Pollando kaj eksterlande. La 4-an de septembro 2021 Bjalistoka Esperanto-Societo kunlabore kun Podlaĥia Libraro Łukasz Górnicki eldonos la dramon *La moralo de sinjorino Dulska* en Esperanto-Traduko de Lidia Ligęza kaj Tomasz Chmielik.

Okazintaĵoj
-----------

Dum laŭvicaj prezentoj de la kampanjo Nacia Legado oni legis jenajn verkojn de polaj literaturistoj:

* 8-an de septembro 2012 – *Sinjoro Tadeo* de Adam Mickiewicz
* 7-an de septembro 2013 – Verkoj de Aleksander Fredro
* 6-an de septembro 2014 – Trilogio de Henryk Sienkiewicz
* 5-an de septembro 2015 – *La pupo* de Bolesław Prus
* 3-an de septembro 2016 – *Quo vadis?* de Henryk Sienkiewicz
* 2-an de septembro 2017 – *La nupto* de Stanisław Wyspiański
* 8-an de septembro 2018 – *Antaŭprintempo* de Stefan Żeromski
* 7-an de septembro 2019 - *Ok noveloj* de Eliza Orzeszkowa, Maria Konopnicka, Bolesław Prus, Bruno Schulz, Władysław Reymont, Stefan Żeromski, Henryk Sienkiewicz, Henryk Rzewuski
* 5-an de septembro 2020 – *Baladina* de Juliusz Słowacki
* 4-an de septembro 2021 – *La moralo de sinjorino Dulska* de Gabriela Zapolska
* 3-an de septembro 2022 – *Baladoj kaj romancoj* de Adam Mickiewicz
* 9-an de septembro 2023 – *Ĉe Nemano* de Eliza Orzeszkowa (legata en 6 mil lokoj de la mondo)
* 2024: dramo *Kordian* de Juliusz Słowacki

Referencoj
----------

1. ↑  *Ni eldonis "La Pupon" en Esperanto* ĉe la retejo de BES
2. ↑  *Nacia Legado de "Quo Vadis"*, retejo de BES
3. ↑  *"Antaŭprintempo" — prezento de nova eldonaĵo*, retejo de BES
4. ↑  *Nacia Legado 2019*
5. ↑  *Baladina – Nacia Legado en Esperanto*, retejo de BES
6. ↑  Nacia Legado de *Baladina* en Bjalistoko Arkivigite je 2020-07-14 per la retarkivo Wayback Machine, evento ĉe la retejo de Prezidanto de Pollando
7. ↑  *„Ok Noveloj" – w Białymstoku Narodowe Czytanie nowel w języku esperanto*, la retejo pri historio dzieje.pl
8. ↑  Narodowe Czytanie, retejo de Pola Esperanto-Asocio
9. ↑  *Nacia Legado en Esperanto 2021*
10. ↑  *Finał Narodowego Czytania "Balladyny". Za rok "Moralność pani Dulskiej"*, RMF24.
11. ↑   Nacia Legado 2022 en la retejo de la Prezidanto de Pollando. Arkivita el la originalo je 2022-09-02. Alirita 2022-09-03.

Eksteraj ligiloj
----------------

* Arkivigite je 2019-03-30 per la retarkivo Wayback Machine Oficiala paĝo de la Prezidento